C 117/22
MT
Il-Ġurnal Uffiċjali tal-Unjoni Ewropea
11.3.2022
It-Tlieta 14 ta’ Settembru 2021
14.
Jenfasizza li d-djalogu maċ-ċittadini huwa element fundamentali fit-tħeġġiġ tal-prossimità u l-bini ta' pontijiet bejn ir-RUP u l-istituzzjonijiet Ewropej; f'dan il-kuntest, jitlob lill-Kummissjoni tintensifika dan id-djalogu, b'mod partikolari fir-RUP; 15. jappella lill-Kummissjoni tibni b'mod konġunt strateġija ġdida għar-RUP u magħhom, li twieġeb għar-realtajiet lokali u għall-ħtiġijiet u tirrifletti r-rakkomandazzjonijiet tal-Parlament Ewropew u tkun ibbażata fuq ir-rispett tal-ispeċifiċitajiet, il-konsolidazzjoni tal-kisbiet u l-ottimizzazzjoni tal-mekkaniżmi eżistenti, fuq l-innovazzjoni u fuq il-valorizzazzjoni tar-RUP bħala “territorji ta' soluzzjonijiet”; 16.
Jirrakkomanda li jitfassal pjan ta' azzjoni veru għal din is-sħubija strateġika ġdida, li jinvolvi l-partijiet ikkonċernati ewlenin, b'mod partikolari l-awtoritajiet pubbliċi nazzjonali, reġjonali u lokali, l-atturi ekonomiċi u soċjali, is-soċjetà ċivili, l-akkademja u l-organizzazzjonijiet mhux governattivi; 17.
Jitlob li l-istrateġija l-ġdida u l-pjan ta' azzjoni tagħha jiġu implimentati malajr kemm jista' jkun biex jikkontribwixxu għall-irkupru ekonomiku u soċjali fir-RUP;
TITOLU 2: Ninvestu f'impjiegi deċenti, insaħħu s-solidarjetà u naġixxu primarjament għaż-żgħażagħ 18.
Huwa konxju li r-RUP joffru lill-Unjoni opportunitajiet biex tfassal proġetti pilota b'risposta għall-isfidi soċjoekonomiċi u klimatiċi, iżda li din id-dinamika tirrikjedi li jitħaffef ix-xogħol b'lura marbut mal-iżvantaġġi strutturali, kif ukoll il-konsolidazzjoni u s-salvagwardja tal-għodod biex jiġu kkumpensati dawn l-iżvantaġġi strutturali marbuta mad-distanza u l-insularità, li huma indispensabbli għall-integrazzjoni sħiħa u ekwa tar-RUP fl-ispazju Ewropew;
A.
It-tisħiħ tas-solidarjetà 19.
Jappella lill-Kummissjoni, lill-Istati Membri u lir-RUP jagħmlu l-ġlieda kontra l-faqar, il-qgħad u l-esklużjoni soċjali – inklużi l-persuni b'diżabbiltà – il-prijoritajiet tas-solidarjetà Ewropea, filwaqt li jinvestu fl-edukazzjoni u t-taħriġ, kif ukoll proġetti futuri li jiffukaw fuq l-innovazzjoni, b'mod partikolari l-innovazzjoni soċjali, it-taħriġ mill-ġdid ta' ħiliet u d-diversifikazzjoni; 20. iqis li l-politika ta' koeżjoni għandha tkun aktar effettiva għan-nisa li jgħixu fir-RUP u għandha tippromwovi l-ugwaljanza bejn il-ġeneri kif ukoll implimentazzjoni effettiva tal-istrateġija tal-Unjoni dwar l-ugwaljanza bejn il-ġeneri fir-RUP; 21.
Jenfasizza r-rwol importanti tal-ekonomija soċjali u solidali fir-RUP, sieħba tal-awtoritajiet pubbliċi reġjonali u lokali fil-ġlieda kontra r-restrizzjonijiet marbuta mar-reġjuni ultraperiferiċi, il-faqar u l-esklużjoni soċjali, u fil-ħolqien tal-impjiegi u l-iżvilupp ta' inizjattivi f'dawn ir-reġjuni, f'konformità mad-diversi strateġiji Ewropej; huwa favur ir-rikonoxximent ta' din ir-realtà fil-livell Ewropew u l-aċċess dirett ta' dan is-settur, mingħajr skop ta' qligħ, għas-sussidji Ewropej;
B.
Il-protezzjoni tas-saħħa 22.
Jenfasizza li l-ispeċifiċitajiet tar-RUP jagħmluhom aktar vulnerabbli għall-avvenimenti globali, bħall-pandemija tal-COVID-19; jitlob, għalhekk, li jittieħdu l-aħjar tagħlimiet minn din il-kriżi u li titqies is-sitwazzjoni partikolari tar-RUP fid-dawl ta' avvenimenti futuri ta' din in-natura; 23.
Jipproponi l-ħolqien ta' ċentru ta' riċerka ddedikat għall-mard tropikali infettiv u għall-mard partikolarment preżenti fir-RUP, bħad-dijabete, l-obeżità jew ċerti tipi ta' kanċer, u l-użu tal-fondi meħtieġa biex jiġi indirizzat is-sottożvilupp tal-kura tas-saħħa fir-RUP; 24.
Jissuġġerixxi l-varar ta' proġett pilota fuq il-mudell tal-azzjoni preparatorja BEST biex tiġi appoġġjata l-ħidma fuq l-impjanti mediċinali fir-RUP;